stanford-oval/wikipedia huggingface dataset:
... Magni Blandinn Ok Megintiri...

| > .. Magni Blandinn Ok Megintiri... Falkenbach |
| --- | --- | --- |

Studioalbumin tiedot
 Äänitetty : Blue House Studio, Saksa
 Julkaistu: 21. tammikuuta 1998
 Tuottaja(t): Vratyas Vrakyas
 Tyylilaji: Folk metal Viking metal
 Kesto: 41.09
 Levy-yhtiö: Napalm Records
Falkenbachin muut julkaisut
| ...En Their Medh Riki Fara... (1996) | ... Magni Blandinn Ok Megintiri... (1998) | Ok Nefna Tysvar Ty (2003) |
... Magni Blandinn Ok Megintiri... on saksalaisen Falkenbach-yhtyeen toinen albumi, joka julkaistiin vuonna 1998. Logon on tehnyt Christophe Szpajdel. Albumin alkuperäisen version on julkaissut itävaltalainen Napalm Records. Levystä on myös julkaistu tuhanteen kappaleeseen rajattu vinyylipainos, julkaisijana Skaldic Art Rec.
Kappaleet

”...When Gjallarhorn Will Sound” – 8:29
”...Where Blood Will Soon Be Shed” – 7:15
”Towards The Hall Of Bronzen Shields” – 6:02
”The Heathenish Foray” – 8:00
”Walhall” – 5:29
”Baldurs Tod” – 5:54
Aiheesta muualta

... Magni Blandinn Ok Megintiri... Discogsissa. (englanniksi)
Albumi ... Magni Blandinn Ok Megintiri... Encyclopaedia Metallum -sivustolla (englanniksi)
ABC World News

| ABC World News |
| --- | --- |
Tyyli:  uutisohjelma
Kestoaika:  30 min.
Alkuperämaa:   Yhdysvallat
Alkuperäiskieli:  englanti
Verkko:  ABC
Aiheesta muualla
Virallinen sivusto
IMDb 
ABC World News (virallisesti World News with Diane Sawyer) on yhdysvaltalaisen ABC:n pääuutislähetys. Vuodesta 2009 alkaen pääuutisankkurina on toiminut Diane Sawyer. Hän seurasi tehtävässä Charles Gibsonia.
Yleisurheilu kesäolympialaisissa 1908

Vuoden 1908 kesäolympialaisissa Lontoossa järjestettiin yleisurheilussa 26 kilpailutapahtumaa, kaikki miehille.
Aiheesta muualla

Kuvia tai muita tiedostoja aiheesta Yleisurheilu kesäolympialaisissa 1908 Wikimedia Commonsissa
Yleisurheilu olympialaisissa
1896 •
1900 •
1904 •
1908 •
1912 •
1920 •
1924 •
1928 •
1932 •
1936 •
1948 •
1952 •
1956 •
1960 •
1964 •
1968 •
1972 •
1976 •
1980 •
1984 •
1988 •
1992 •
1996 •
2000 •
2004 •
2008 •
2012 •
2016 •
2020 •
2024
Kesäolympialaisten 1908 lajit ja kilpailutapahtumat
Ammunta | Haavipallo | Jalkapallo | Jeu de paume | Jousiammunta | Köydenveto | Maahockey | Miekkailu | Moottoriveneily | Nyrkkeily | Paini | Poolo | Purjehdus | Pyöräily | Racquets | Rugby | Soutu | Taitoluistelu | Tennis | Uimahypyt | Uinti | Vesipallo | Voimistelu | Yleisurheilu
A&W Restaurants

A&W Restaurants, Inc. (tai pidemmin A&W All American Food Restaurant) on vuonna 1919 perustettu, Pohjois-Amerikan vanhin, yhä toimiva pikaruokaketju. Se oli maailman suurimman ravintola-alan yrityksen Yum! Brandsin omistuksessa vuoteen 2011 saakka.
ABISS

ABISS oli suomalainen vapaa valokuvaajaryhmä, joka vaikutti 1920- ja 1930-luvulla. Ryhmä suosi modernia valokuvakäsitystä, jonka mukaan valokuvan ei tule jäljitellä kuvataidetta. Heidän keskeisiä aiheitaan olivat kaupunki, koneet, liike ja liikkeen kesto. Ryhmän yhteisnäyttely vuonna 1930 oli suomalaisen valokuvataiteen käännekohta.
Ryhmän jäseniä olivat Heikki Aho, Hans Brückner, Heinrich Iffland, Vilho Setälä ja Björn Soldan. Ryhmän nimi muodostui heidän sukunimiensä alkukirjaimista aakkosjärjestyksessä.
A&O (oppimisalusta)

A&O (avoin oppimisympäristö) on TTY:n Hypermedialaboratoriossa kehitetty oppimisalusta. Painotus alustassa on pyrkimys yksinkertaiseen ja helppokäyttöiseen verkko-oppimisen toimintaympäristöön. Se on suunniteltu suomalaiseen opetuskäyttöön.
79 eaa.

| --- | --- |
Vuosisadat: 100-luku eaa. · Ensimmäinen vuosisata eaa. · Ensimmäinen vuosisata
Vuosikymmenet: 100-luku eaa. · 90-luku eaa. · 80-luku eaa. · 70-luku eaa. · 60-luku eaa. · 50-luku eaa. · 40-luku eaa. · 30-luku eaa. · 20-luku eaa. · 10-luku eaa. · Ensimmäinen vuosikymmen eaa. · Ensimmäinen vuosikymmen
Vuodet: 100 eaa. · 99 eaa. · 98 eaa. · 97 eaa. · 96 eaa. · 95 eaa. · 94 eaa. · 93 eaa. · 92 eaa. · 91 eaa. · 90 eaa. · 89 eaa. · 88 eaa. · 87 eaa. · 86 eaa. · 85 eaa. · 84 eaa. · 83 eaa. · 82 eaa. · 81 eaa. · 80 eaa. · 79 eaa. · 78 eaa. · 77 eaa. · 76 eaa. · 75 eaa. · 74 eaa. · 73 eaa. · 72 eaa. · 71 eaa. · 70 eaa. · 69 eaa. · 68 eaa. · 67 eaa. · 66 eaa. · 65 eaa. · 64 eaa. · 63 eaa. · 62 eaa. · 61 eaa. · 60 eaa. · 59 eaa. · 58 eaa. · 57 eaa. · 56 eaa. · 55 eaa. · 54 eaa. · 53 eaa. · 52 eaa. · 51 eaa. · 50 eaa. · 49 eaa. · 48 eaa. · 47 eaa. · 46 eaa. · 45 eaa. · 44 eaa. · 43 eaa. · 42 eaa. · 41 eaa. · 40 eaa. · 39 eaa. · 38 eaa. · 37 eaa. · 36 eaa. · 35 eaa. · 34 eaa. · 33 eaa. · 32 eaa. · 31 eaa. · 30 eaa. · 29 eaa. · 28 eaa. · 27 eaa. · 26 eaa. · 25 eaa. · 24 eaa. · 23 eaa. · 22 eaa. · 21 eaa. · 20 eaa. · 19 eaa. · 18 eaa. · 17 eaa. · 16 eaa. · 15 eaa. · 14 eaa. · 13 eaa. · 12 eaa. · 11 eaa. ·  10 eaa. · 9 eaa. · 8 eaa. · 7 eaa. · 6 eaa. · 5 eaa. · 4 eaa. · 3 eaa. · 2 eaa. · 1 eaa. · 1 jaa.
Yläsäiniö

Säiniön rautatieasema ennen talvisotaa.
Yläsäiniö (nyk. ven. Черка́сово, Tšerkasovo) (myös Säiniö, ja v:sta 1948 ven. Verhne-Tšerkasovo) on Leningradin alueen Viipurin piirin Kähärin (Gontšarovo) maalaiskuntaan kuuluva maaseututaajama Karjalankannaksella.
Suomeen kuuluessaan Yläsäiniö oli Viipurin maalaiskunnan itäosassa Viipurin kaupungin ja Kuolemajärven kunnan välisellä alueella sijainnut kylä.
Historia > Venäjän keisarikunta

Vuosina 1761–1813 Yläsäiniöllä toimi rautaruukki.
Historia > Yläsäiniö itsenäisessä Suomessa

Yläsäiniö oli asukasluvultaan Viipurin maalaiskunnan suurin kylä. Vuonna 1937 kylässä oli 1 932 asukasta. Asutus sijoittui kylän läpi kulkevan Viipurin–Pietarin radan ja Säiniönjoen varteen. Rautatien lisäksi kylän läpi kulki Valtatie 15 Viipurista Rajajoelle sekä Kantatie 63 Viipurista Kivennavalle. Kylän suurin taajama oli Viipurin kaupungin rajan tuntumassa sijainnut Säiniön asema (v:sta 1948 ven. Черкасово, Tšerkasovo). Toinen taajama oli Näykkijärven pohjoispuolella, Kuolemajärven kunnan rajan tuntumassa sijainnut Honkaniemi, joka sekin oli rautatieaseman ympärille kehittynyt. Säiniön ja Honkaniemen asemien välillä oli lisäksi Rauhala ja Rauhala itäinen -nimiset rautatieliikennepaikat sekä Luurinmäen asutusalue.
Vuonna 1920 Yläsäiniöstä esitettiin muodostettavaksi Säiniö -niminen seurakunta yhdessä Hämäläisen, Suurperon ja Aution kylien kanssa, mutta se hylättiin.
Historia > Elinkeinot

Yläsäiniöllä oli perinteisen maatalousväestön lisäksi suuri taajamaväestö. Monet yläsäiniöläiset työskentelivätkin maatalouden sijasta oman kylän taajamien tuotantolaitoksissa tai kävivät Viipurin kaupungissa töissä. Säiniön taajamassa toimivat Säiniön tiilitehdas ja Säiniön Puunjalostus Oy:n puusepäntehdas, joissa kummassakin oli noin 25 työntekijää. Lisäksi kylässä toimi Ylä-Säiniön Sähkö Oy:n sähkölaitos, Honkaniemen Saha Oy, Viipurin Kauppa Oy:n omistama Säiniön sähkömylly ja J.V. Lappalaisen mylly Säiniöllä. Vuonna 1937 Yläsäiniöllä oli 545 ha peltoa, 2 ha niittyä ja 1 154 ha metsää.
Säiniöllä toimi osuuskassa, apteekki, useita yksityiskauppoja, Viipurin Osuusliike r.l:n myymälä, piirikirjasto, koulukirjasto, seurakuntakeskus ja Luurinmäen rukoushuone.
Historia > Kansakoulut

Yläsäiniöllä oli kaksi kansakoulua. Säiniön kansakoulu sijaitsi Säiniön taajamassa ja sen koulupiiri käsitti Yläsäiniön länsiosan lisäksi suurimman osan Hämäläisen kylää ja joitakin tiloja Suurperon kylästä. Se oli Viipurin maalaiskunnan suurin koulu. Säiniön asukasluku kasvoi nopeasti Viipurin kaupungin läheisyyden vuoksi ja niinpä vuonna 1903 rakennettu koulu kävi ahtaaksi. Vuonna 1924 ostettiin kahden läheisen tilan päärakennukset koulukäyttöön ja lisäksi rakennettiin lisärakennus, johon tuli liikuntasali, käsityöluokka ja vahtimestarin asunto. Vuonna 1939 Säiniön koulussa oli 9 opettajaa ja 325 oppilasta. Säiniön koulun kaikki neljä rakennusta tuhoutuivat talvisodassa. Vuonna 1942 rakennettiin Säiniölle väliaikainen koulurakennus. Syksyllä 1943, jolloin osa väestöstä oli palannut Yläsäiniölle, oli koulussa 180 oppilasta.
Yläsäiniön itäosa kuului Honkaniemen kansakoulupiiriin, jonka koulu sijaitsi Honkaniemessä. Honkaniemen koulu oli aloittanut toimintansa 1922. Vuonna 1939 Honkaniemen koulussa oli 3 opettajaa ja 81 oppilasta. Honkaniemeen valmistui jatkosodan aikana uusi koulu.
Historia > Yhdistystoiminta

Yläsäiniöllä toimi useita eri alojen yhdistyksiä: Säiniön nuorisoseura Kataja, Säininön suojeluskunta, jolle valmistui talo vuonna 1937, Säiniön metsästysyhdistys ja Säiniön marttayhdistys perustettiin vuonna 1938. Urheiluseuroja oli kolme: Säininö Jäntevät (per. 1921), Honkaniemen Niemenpojat ja Säiniön ns. Katajan Urheilijat (per. 1927). Lisäksi yksi Viipurin pitäjän maamiesseuran maamiesseurapiireistä toimi Säiniöllä. Säiniön seurakuntapiiri perustettiin 1931 ja sillä oli oma toimitalo, jonka se 1935 myi Viipurin maaseurakunnalle kappalaisen pappilaksi. Seurakuntapiiri hankki tämän jälkeen läheltä uuden toimitalon, Luurinmäen rukoushuoneen. Säiniöllä toimi myös kuoro ja pyhäkoulu.
Historia > Sota-aika

Talvisodan aikana Yläsäiniön väestö evakuoitiin Keski-Suomeen. Sodan loppuvaiheessa taistelut ulottuivat Yläsäiniölle asti. Moskovan rauhassa Yläsäiniö muun Viipurin maalaiskunnan kanssa luovutettiin Neuvostoliitolle. Jatkosodassa alue vallattiin takaisin 1941 ja väestö pääsi palaamaan koteihinsa, mutta uusi evakuointi oli edessä 1944.
Vesimies (sarjakuvahahmo)

| Vesimies |
| --- | --- |

Luoja(t):  Mort Weisinger Paul Norris
Kustantamo:  DC Comics
Ensiesiintyminen:  More Fun Comics nro 73 (marraskuu 1941)
Henkilötiedot
Oikea nimi:  Orin
Status:  Salaisen meren suojelija, Atlantiksen entinen Kuningas
Pituus:  185 cm
Paino:  147 kg
Ryhmäsidokset:  Oikeuden Puolustajat
Henkilöllisyydet:  Arthur Curry
Voimat:  Kyky kommunikoida vedenelävien kanssa, kykenee kestämään erinomaisesti vedenalaista painetta sekä lämpötilanvaihteluja, keskivertoa nopeammat refleksit, telepatia
Suhteet
Sukulaiset:  Atlan (isä, kuollut) Kuningatar Atlanna (äiti, kuollut) Thomas "Tom" Curry (adoptioisä, kuollut) Mera (vaimo) Arthur jr. (poika, kuollut) Koryak (poika) Orm (velipuoli)
Vesimies (engl. Aquaman) oikealta nimeltään Arthur Curry on DC Comicsin sarjakuvahahmo. Mort Weisingerin ja Paul Norrisin luoma hahmo esiintyi ensimmäisen kerran vuonna 1941 More Fun Comics -sarjakuvalehden numerossa 73.
Vesimies on DC:n versio vedenalaisesta supersankarista, ja sarjakuvamarkkinoilla hänen pahimmaksi "kilpailijaksi" voisi luokitella Marvel Comicsin hahmon Namorin, joka luotiin jo 1939. Nykyään Vesimies on näistä kahdesta kuuluisampi. Vesimies ja Namor ovat taistelleet toisiaan vastaan muun muassa Suomessakin ilmestyneessä DC vs. Marvel -lehdessä; taistelun voitti Vesimies, mutta toisaalta lopputulos määräytyi lukijaäänestyksen myötä. Hän on Oikeuden Puolustajien perustajajäseniä.
Vesimiehellä on Yhdysvalloissa oma nimikkolehtensä ja hän on esiintynyt useissa piirretyissä, kuten Superystävissä (Super Friends) ja JLA -animaatiossa (Justice League 2001-2004). Vuonna 1967 hän seikkaili animaatiosarjassa The Superman/Aquaman Hour of Adventure. Hahmo on esiintynyt myös muutaman kerran Smallville-sarjassa.
Vesimiestä pidetään yleisesti hieman koomisena sankarina. Tästä voinee suurimmalla syyllä syyttää Yhdysvalloissa 1970- ja 80 -luvuilla esitettyä suosittua Superystävät -piirrettyjä; sarja esitti DC-universumin supersankarit sekä erityisesti Vesimiehen camp-tyylisinä hahmoina. Oma ansionsa lienee myös sillä, että Vesimiehellä on tapana "keskustella" kalojen kanssa sekä pukeutua vihreisiin trikoo-housuihin ja oranssinväriseen suomupaitaan. Vesimies kuuluu kuitenkin DC Comicsin niin kutsuttuun "Kärkikuusikkoon" (muita ovat Teräsmies, Batman, Ihmenainen, Salama ja Vihreä Lyhty).
Taustaa > Kulta -, Hopea- ja Pronssikausi (Pre-Crisis)

Toisin kuin monen muun DC Comicsin sankarin, Vesimiehen taustatarina on hahmon luomisen jälkeen (1941) muuttunut useaan otteeseen. Nk. Kultaisella Kaudella (noin. 1938-1949) Vesimies ei ollut syntyperäinen Atlantiksen kadonneen mantereen asukki. Hän oli erikoislaatuisen tiedemiehen luoma "koeputkilapsi", jonka ainoa supervoima oli kyky selviytyä veden alla. Hän myös toimi enemmän seikkailijana kuin supersankarina.
Hopeisella ja Pronssi Kaudella (1950-luvun alku-1986) Vesimies oli voimiltaan ja erikoiskyvyiltään samantapainen kuin nykyään. Hän oli synnyinperältään kuitenkin Tom Curryn biologinen lapsi ja hänen äitinsä Atlanna ei ollut kuningatar vaan merenneito.
Taustaa > Moderni Vesimies (Post-Crisis)

Vuonna 1987 Vesimiehen taustatarina muuttui nykyisin sarjakuvissa käytettävään muotoonsa. Orin-nimen saanut lapsi syntyi Atlantiksessa velho Atlanin ja Kuningatar Atlannan lapseksi. Atlantiksen taikauskoiset asukkaat uskoivat lapsen kärsivän muinaisen hirviön, Kordaxin, kirouksesta koska Orinin hiukset olivat keltaiset ja hän pystyi kommunikoimaan merenelävien kanssa. Hylätyn Orinin löysivät delfiinit, jotka hoitivat nuorta lasta ja toimittivat tämän majakkasaaren rannikolle.
Majakanvartija Thomas (kutsuttu nykyaikana myös Arthuriksi) Curry löysi nuoren Orinin. Tom adoptoi ja kasvatti lapsen, nimeten hänet Arthur Curryksi. Adoptioisänsä kuoleman jälkeen Arthur lähti etsimään paikkaansa maailmalta. Matkan aikana hän kohtasi Kakon, naispuolisen eskimon, jonka kanssa hänellä oli lyhyt suhde. Suhteen päätyttyä Arthur lähti Kakon kotikylästä saaden vasta myöhemmin selville että Kako oli synnyttänyt hänen poikansa Koryakin.
Merenalaisilla tutkimusretkillään Arthur joutui sattumalta vedenalaisen Poseidon-kaupungin vartijoiden vangiksi. Vankeusaikanaan hän tutustui tulevaan liittolaiseensa tiedemies Vulkoon, jonka avustamana Arthur suojeli Poseidonia merenalaisten hirviöiden hyökkäykseltä. Vapauduttuaan Arthur sai kuulla synnyintarinansa ja kuningatar Atlannan poikana hänet kruunattiin Atlantiksen kuninkaaksi (tosin hän menetti myöhemmin arvoasemansa The Obsidian Age -sarjakuvatarinassa 2003). Arthur tapasi myös tulevan vaimonsa Meran, jonka kanssa hän meni myöhemmin naimisiin.
Myöhemmin Arthur tapasi supersankari Salaman (Barry Allen) ja tämän inspiroimana ryhtyi itsekin supersankariksi käyttäen nimeä Vesimies.
Erityiskyvyt

Kyky kommunikoida vedenelävien kanssa
Supervoimat: Tiheämmän molekyylirakenteensa ansiosta (mm. hänen keskimääräistä raskaampi painonsa selittyy tällä) Vesimies kykenee kestämään erinomaisesti vedenalaista painetta sekä lämpötilanvaihteluja. Supervoimiltaan hän edustaa DC-universumissa keskisarjaa; hän kykenee esimerkiksi nostamaan 75 000 kg painavan tankin. Hän on silti kaukana Teräsmiehen sekä Ihmenaisen voimaluokista
Keskivertoa nopeammat refleksit
Telepatia
Tutka-aisti (Sonar power). Pystyy toimimaan pimeässäkin
Pystyy uimaan 100 mph (Noin. 160 km/h)
Rajoitus! Vesimies heikkenee, jos hän on liian kauan poissa merivedestä.
Tunnetut viholliset

Black Manta, mustaa sukellusasua käyttävä Vesimiehen arkkivihollinen.
Merimestari, Vesimiehen velipuoli joka käyttää aseenaan taianomaista Atrainta.
Charybdis, terroristi, joka tuli tunnetuksi 1990-luvun sarjakuvista, jossa taistelun aikana Vesimies menetti kätensä ja voimansa.
King Shark, ihmismäinen haijumala.
Fisherman, kansainvälinen rikollinen, joka on erikoistunut harvinaisten esineiden ja tieteellisten keksintöjen varkauksiin ja käyttää rikoksissaan korkean teknologian painepukua, kokoontaitettavaa onkivapaa ja kikkoja sisältäviä "vieheitä".
Siren, Vesimiehen vaimon, kuningatar Meran sisar.
Muissa medioissa > Televisiossa > Smallville

Vesimies esiintyi muutaman kerran vierailevana hahmona Smallville-sarjassa ja teki ensiesiintymisen sarjan viidennellä tuotantokaudella 20. lokakuuta 2005, jossa Alan Ritchson näytteli tulevaa supersankaria. Sarjassa hahmo tunnetaan pelkästään nimellä Arthur Curry tai lyhyesti AC. Hänen kerrotaan olevan biologian opiskelija Miamin yliopistossa ja kuuluu koulunsa uintijoukkueeseen. AC toimii salaa myös eräänlaisena meriaktivistina pelastaessaan erinäisiä merten olentoja ja niiden asuinalueita roistoilta kuten Lex Luthor.
AC esiintyi myös sarjan kuudennen kauden jaksossa "Justice", jossa hän työskentelee Vihreän Nuolen supersankari-tiimissä, joka on eräänlainen Oikeuden Puolustajien prototyypi. Ryhmässä hän saa koodinimekseen Vesimies. Seuraavan kerran AC esiintyi sarjan 8. tuotantokauden avausjaksossa "Odyssey", jossa hän oli etsimässä Vihreän Nuolen johdolla Clarkia Pohjoisnavalta. Vihreä Nuoli lopulta löysi hänet Venäjältä ja muut sankarit hajaantuivat omille teilleen, kunnes Luthorin entisen alaiset jäljittivät AC:n Norjasta ja vangitsivat hänet. Sittemmin Vihreä Nuoli pelasti hänet, jonka jälkeen AC lähti myöhemmin omille teilleen.
Muissa medioissa > Televisiossa > Aquaman (pilottijakso)

Vesimiehelle oli suunnitteilla Aquaman niminen oma televisiosarja Smallvillen tekijöiltä, mutta Warner Brosin televisiokanavan WB ja UPN yhdistyessä tilalle tullut The CW ei halunnut ottaa mahdollista sarjaa ohjelmistoonsa syksylle 2006. Tämän johdosta Aquaman jäi yhden jakson mittaiseksi televisio-ohjelmaksi, mutta se oli saatavilla iTunesissa ja esitettiin televisiossa 9. kesäkuuta 2009 Kanadassa.
Justin Hartleyn näyttelemä Vesimies asui Florida Keysissä, jossa hän työskenteli rantabaarissa ystävänsä Evan kanssa. Myöhemmin jakson aikana AC:ksi kutsuttu Vesimies saa selville olevansa Atlantisin prinssi ja ryhtyy alun epäröinnin jälkeen tutkimaan menneisyyttään tarkemmin. Hän kohtaa sarjan aikana sarjakuvissakin esiintyneen vihollisensa Sirenin.
Muissa medioissa > Televisiossa > Peacemaker

Vesimies esiintyy cameo-roolissa televisiosarjassa Peacemaker, jossa häntä esittää Jason Momoa.
Muissa medioissa > Elokuvissa

Vesimies esiintyy päähahmona omassa elokuvassaan Aquaman, jossa häntä esittää Jason Momoa. Momoa esittää Vesimiestä myös elokuvan jatko-osassa Aquaman and the Lost Kingdom.
Vesimies esiintyi myös cameo-roolissa elokuvassa Batman v Superman: Dawn of Justice. Myöhemmin Vesimiehellä oli merkittävämpi rooli elokuvassa Justice League ja elokuvan ohjaajan versiossa Zack Snyder’s Justice League, joissa Vesimiestä esittää Jason Momoa. Elokuvissa Vesimiehestä tulee yksi Oikeuden Puolustajien perustajajäsenistä.
Muissa medioissa > Animaatio > Aquaman

Vesimies esiintyi ensimmäistä kertaa animaatiosarjassa vuonna 1967 The Superman/Aquaman Hour of Adventure ohjelmassa, jossa oli yhdistetty kahden eri sarjan jaksoja yhdeksi ohjelmaksi. Vuotta myöhemmin Vesimiehen sarjan jaksot eriteltiin omaksi sarjaksi Aquaman. Hahmon äänenä toimi Marvin Miller.
Vesimies seikkaili sarjassa Vesipojan kanssa ja lisäksi hän ratsasti usein Storm nimisellä merihevosella. Vesimiehellä oli supervahvuuden lisäksi kyky kommunikoida merieläinten kanssa ja luoda tiivistettyjä vesipalloja, joita hän välillä heitteli vihollisia päin. Vesimies kohtasi sarjassa useanlaisia vihollisia, joista hänen arkkiviholliset olivat The Brain, Black Manta ja kuningatar Vassa.
Muissa medioissa > Animaatio > Superystävät

Vuonna 1973 Vesimies esiintyi Hanna-Barberan tuottamissa Superystävät animaatiosarjoissa joita tuotettiin vuoteen 1985 asti. Vesimies kuului sarjan vakiosankareihin suurimmaksi osaksi ensimmäisestä sarjasta lähtien, jolloin kahdessa ensimmäisessa sarjassa hahmon äänenä toimi Norman Alden. Myöhemmissä sarjoissa Vesimiehen äänenä toimi William Callaway.
Muissa medioissa > Animaatio > Teräsmies

Vesimies teki yhden jakson mittaisen vierasroolin Teräsmiehen animaatiosarjassa vuonna 1999 jaksossa "A Fish Story", jossa sankarin äänenä toimi Miguel Ferrer. Se poikkesi luonteeltaan edellisiin sarjoihin verrattuna olemalla jämäkämpi ja komentavampi Atlantisin kuningas.
Sarjassa Vesimies käy kapinaan rannikkoasukkaita vastaan, kun Lex Luthor aiheuttaa meressä vakavia ongelmia meren eläimille kokeillaan. Luthor onnistuu kaappaamaan Vesimiehen, jonka myötä meren eläimet aiheuttavat harmia laivoilla ja veneillä kulkeville ihmisille. Teräsmies saapuu auttamaan Lois Lanen kanssa Vesimiestä, joka on julistaa sodan rannikkoasukkaita vastaan hänen maailmansa häiritsemisestä ja itsensä sieppaamisesta.
Muissa medioissa > Animaatio > Justice League

Vesimiehellä oli vieraileva rooli Justice League ja Justice League Unlimited -sarjoissa, jossa hahmon äänenä oli Scott Rummell.
Vesimies pohjautui suurilta osin kuumapäiseen antisankariin, joka esiintyi vuosien 1994-2001 Vesimiehen sarjakuvissa. Hahmon ulkonäkö oli myös erilainen Teräsmies-sarjaan nähden pidempineen hiuksineen ja partoineen. Sarjan aikana hän uhrasi kätensä pelastaakseen poikansa, jonka Orm jätti kuolemaisilleen, yrittäessään syrjäyttää veljeään, Vesimiestä kuninkaan valtaistuimelta. Vesimies esiintyi myöhemmin myös Justice League Unlimitedin sarjan alussa, auttaessaan Teräsmiestä, Batmania ja Ihmenaista taistelemaan Ultimen ryhmää (Wind Dragon, Longshadow, Juice, Downpour ja Shifter) vastaan.
Vesimiestä ei kuitenkaan voitu enää käyttää sarjan myöhemmissä jaksoissa oikeudellisista syistä, Aquaman pilottijakson myötä. Samaisesta syystä Vesimiehen arkkivihollinen Black Manta ei myöskään esiintynyt sarjassa omalla nimellä.
Muissa medioissa > Animaatio > Batman – pelottomat

Vesimies on yksi päävierashahmoista Batman – pelottomat -sarjassa, jossa hänen äänenä toimi John DiMaggio. Hahmo on kuvailtu sarjakuvan tavoin Atlantisin kuninkaaksi ja merten suojeliaksi. Vesimies esiintyy sarjassa ystävällisenä seikkailijana, jolla on tapana kertoa omista seikkailuistaan lähes jokaiselle henkilölle tilanteesta riippumatta. Vesimiehellä on tuttujen erikoisvoimien lisäksi kyky manipuloida ympärillä olevaa vettä, sekä luoda niistä palloja, miekkoja ja suojakilpiä. Hahmon ulkonäkö pohjautuu pääosin alkuperäiseen oranssipaitaiseen ja vihreätrikoiseen versioon parran kera.
Muissa medioissa > Animaatio > Oikeuden Puolustajat: Uusi rintama

Vesimiehellä oli pieni rooli elokuvassa Oikeuden Puolustajat: Uusi rintama, jossa hän toi merelle oletettavasti hukkuneen Teräsmiehen takaisin rannikolle.
Muissa medioissa > Animaatio > Justice League: Crisis on Two Earths

Vesimiehellä oli edellisen animaatioelokuvan tavoin pieni rooli vuoden 2010 elokuvassa Justice League: Crisis on Two Earths, jossa hahmon äänenä toimi Josh Keaton. Hän auttoi Batmania taistelemaan Superwomanin kätyreitä vastaan, jotka olivat tunkeutuneet Oikeuden Puolustajien vahtitorniin.
Muissa medioissa > Animaatio > Young Justice

Vesimies esiintyi Young Justice animaatiosarjassa vuoden 2010 loppupuolella, jossa hän on mentorin roolissa yhdessä muiden Oikeuden Puolustajien kanssa nuoremmille sankareille. Hahmon äänenä toimii Phil LaMarr.
Muissa medioissa > Animaatio > Justice League: Flashpoint Paradox

Vesimies esiintyi animaatioelokuvassa Justice League: The Flashpoint Paradox, jossa hahmon äänenä toimi Cary Elwes. Elokuvassa Salaman vahingossa luomassa vaihtoehtoisessa maailmassa Vesimiehen johtama Atlantis oli sodassa Amazoneja vastaan ja Vesimies melkein tappoi Kyborgin taistelun aikana, kunnes Teräsmies katkaisi tämän käden laserkatseellaan. Myöhemmin Ihmenainen onnistui tappamaan Vesimiehen taistellessaan tätä vastaan.
Muissa medioissa > Animaatio > JLA Adventures: Trapped in Time

Vesimies esiintyy animaatioelokuvassa JLA Adventures: Trapped in Time, jossa häntä ääninäyttelee Liam O'Brien.
Muissa medioissa > Animaatio > Justice League: Throne of Atlantis

Vesimies esiintyy päähahmona animaatioelokuvassa Justice League: Throne of Atlantis, jossa häntä ääninäyttelee Matt Lanter.
Muissa medioissa > Animaatio > DC Super Hero Girls

Vesimies esiintyi vuoden 2019 DC Super Hero Girls sarjan jaksossa "#TheAquamanCometh", jossa häntä ääninäytteli Will Friedle. Jaksossa Garth yritti epätoivoisesti tehdä vaikutuksen Vesimieheen, jotta tämä hyväksyisi tämän apulaisekseen. Vesimies esiintyi myöhemmin sarjaan pohjautuvassa animaatioelokuvassa Teen Titans Go! & DC Super Hero Girls: Mayhem in the Multiverse, jossa häntä ääninäytteli Will Friedle.